**Izziņa par atzinumos sniegtajiem iebildumiem**

**Ministru kabineta rīkojuma projektam**

**“Par Latvijas Universitātei piederošā nekustamā īpašuma pārņemšanu valsts īpašumā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 1. 2020.gada 23.aprīlis (elektroniskā saskaņošana).
2. 2020.gada 7.maijs (elektroniskā saskaņošana)
 |
| Saskaņošanas dalībnieki | Tieslietu ministrija |
| Finanšu ministrija |
| Izglītības un zinātnes ministrija |
|  |
|
| Saskaņošanas dalībnieki izskatīja šādu ministriju (citu institūciju) iebildumus | 1. Finanšu ministrijas 2019.gada 5.jūlija atzinums Nr.12/A-7/3164.

 Tieslietu ministrijas 2019.gada 11.jūlija atzinums Nr.1-9.1/714.1. Finanšu ministrijas e - pasta atzinums 2020.gada 29.aprīļa atzinums Nr.10.1-6/7-1/403.

 Tieslietu ministrijas e - pasta atzinums 2020.gada 30.aprīļa atzinums  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| ***I.***1. | **Rīkojums :**1. Saskaņā ar Publiskas personas mantas atsavināšanas likuma 42. panta otro daļu un 43.pantu un Dzelzceļa likuma 15. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā Latvijas Universitātei piederošo nekustamo īpašumu Rīgā (nekustamā īpašuma kadastra Nr. 01000540162) – zemes vienību (zemes vienības kadastra apzīmējums 01000540115) 0.0262 ha platībā. Rīkojuma projekta 2. un 3. punkts.  | **Finanšu ministrijas** **iebildumi :****1.**- papildināt rīkojuma projekta 1.punkta ievaddaļu ar šādu teikumu “Ņemot vērā, ka Latvijas Universitātes īpašumā nodotais nekustamais īpašums netiek izmantots Ministru kabineta 2013.gada 30.jūlija rīkojuma Nr.347 "Par valsts nekustamo īpašumu nodošanu Latvijas Universitātes īpašumā" 1.9. apakšpunktā minētās funkcijas īstenošanai…”;- pamatot Rīkojuma projektu ar atsaucēm uz atbilstošām tiesību normām. Rīkojuma projekts ir pamatojams ar Publiskas personas mantas atsavināšanas likuma 42. pantu pirmo daļu, nevis otro daļu;- svītrot rīkojuma projekta 2.un 3.punktu, un papildināt ar jaunu punktu, kas noteic uzdevumu Satiksmes ministrijai pārņemt no Latvijas universitātes šā rīkojuma 1.punktā minēto nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Satiksmes ministrijas personā; | **Iebildums ņemts vērā.****Rīkojuma projekta** 2.un 3.punkts svītrots, un papildināts ar jaunu punktu. | **Rīkojums :** 1. Ņemot vērā, ka Latvijas Universitātes īpašumā nodotais nekustamais īpašums Rīgā, kadastra Nr.01000540162 – zemes vienība 0.0262 ha platībā (zemes vienības kadastra apzīmējums 01000540115), netiek izmantots Ministru kabineta 2013.gada 30.jūlija rīkojuma Nr.347 “Par valsts nekustamo īpašumu nodošanu Latvijas Universitātes īpašumā” 1.9.apakšpunktā minētās funkcijas īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt minēto nekustamo īpašumu bez atlīdzības valsts īpašumā un nodot Satiksmes ministrijas valdījumā. 2. Satiksmes ministrijai šā rīkojuma 1.punktā minēto nekustamo īpašumu normatīvos aktos noteiktajā kārtībā ierakstīt zemesgrāmatā uz valsts vārda Satiksmes ministrijas personā, vienlaikus dzēst no Rīgas pilsētas zemesgrāmatas nodalījuma Nr. 100000529584 II daļas 2. iedaļas atzīmi Nr. 1.1. |
|  |  | **2.** Lūdzam anotācijā iekļaut informāciju, ka, saskaņošanas laikā, sniedzot atzinumu par projektu, Finanšu ministrija ir sniegusi piekrišanu par to, ka nekustamais īpašums tiek nodots Satiksmes ministrijas valdījumā, jo saskaņā ar Ministru kabineta 2013.gada 30.jūlija rīkojuma Nr.347 "Par valsts nekustamo īpašumu nodošanu Latvijas Universitātes īpašumā" 4.2.apakšpunktā noteikto pienākumu - minētais nekustamai īpašums bez atlīdzības jānodod valstij Finanšu ministrijas personā. | **Iebildums ņemts vērā** | Anotācijas I sadaļas 2.punkts papildināts ar nepieciešamo informāciju. Skatīt anotāciju. |
|  |  | **3.** Lūdzam anotācijā iekļaut skaidrojumu par nekustamā īpašuma Jelgavas ielā 1, Rīgā, sadali, kā rezultātā ir izveidots nekustamais īpašums Rīgā (nekustamā īpašuma kadastra Nr.01000540162) – 0.0262 ha platībā, kam atvērts jauns zemesgrāmatas nodalījums. | **Iebildums ņemts vērā** | Anotācijas I sadaļas 2.punkts papildināts ar nepieciešamo informāciju. Skatīt anotāciju. |
|  |  | **4.** Lūdzam anotācijas III sadaļā norādīt konkrētas n+1 un n+2 vērtības, proti, 2020.gadam un 2021.gadam. | **Iebildums ņemts vērā.** Precizēta anotācijas III sadaļa. | Skatīt anotāciju. |
| 2. |  | **Tieslietu ministrijas iebildums :****1.** Tieslietu ministrijas ieskatā, nododot nekustamo īpašumu Nr.1 valstij, izpildās tā nodošanas atpakaļ valstij gadījums, kad tas vairs nav nepieciešams universitātes funkciju nodrošināšanai. Proti, Projekta 2.3. apakšpunkts, kas paredz nekustamā īpašuma Nr.1 nodošanu atpakaļ Latvijas Universitātei, ja tas netiek izmantots Projektā norādīto funkciju īstenošanai, būtu svītrojams un ir pretrunā ar Publiskas personas mantas atsavināšanas likuma normām, ņemot vērā, ka sākotnēji tas bijis valsts īpašums, kas nodots atsavinātas publiskas personas (Latvijas Universitātes) īpašumā konkrētu funkciju īstenošanai. Tādējādi lūdzam svītrot Projekta 2.3., 3.1. apakšpunktus un precizēt Projektu atbilstoši pastāvošajai praksei par gadījumiem, kad valstij tiek nodots atpakaļ valsts nekustamais īpašums. | **Iebildums ņemts vērā.** | Skatīt rīkojuma projektu |
|  |  | **2.** Tieslietu ministrijas ieskatā no Projekta anotācijas nav saprotams, kāds ir bijis tiesiskais pamats nekustamā īpašuma Nr.1 atdalīšanai no nekustamā īpašuma Nr.2. Ievērojot minēto, lūdzam papildināt anotāciju ar minēto informāciju, skaidrojot, vai nekustamā īpašuma Nr.1 atdalīšana no nekustamā īpašuma Nr.2 nav pretrunā ar Publiskas personas mantas atsavināšanas likumu un MK rīkojumu Nr.2. | **Iebildums ņemts vērā** | Anotācijas I sadaļas 2.punkts papildināts ar nepieciešamo informāciju. |
|  |  | **3.** Lūdzam skaidrot, vai saskaņā ar Publiskas personas mantas atsavināšanas likuma normām iespējams pārņemt atpakaļ valsts īpašumā tikai valsts nekustamā īpašuma Nr.2 daļu – nekustamo īpašumu Nr.1, nevis visu nekustamo īpašumu Nr.2. Vienlaikus lūdzam skaidrot, vai, ja valstij tiek nodota atpakaļ tikai daļa no nekustamā īpašuma Nr.2 (proti, nekustamais īpašums Nr.1), būtu jāgroza arī MK rīkojums Nr.2. | **Iebildums ņemts vērā.** | Anotācijas I sadaļas 2.punkts papildināts ar nepieciešamo informāciju. |
|  |  | **4.** MK rīkojuma Nr.2. 4.2. apakšpunktā noteikts, ka, ja nodotie nekustamie īpašumi (tajā skaitā nekustamais īpašums Nr.2 un arī no tā atdalītais nekustamais īpašums Nr.1) vairs netiek izmantoti funkciju nodrošināšanai, tie bez atlīdzības nododami valstij Finanšu ministrijas personā. Ievērojot minēto, lūdzam anotācijā skaidrot, kāpēc nekustamais īpašums nododams valstij Satiksmes ministrijas personā, nevis valstij Finanšu ministrijas personā, kā to nosaka MK rīkojums Nr.2. | **Iebildums ir ņemts vērā.** Rail Baltica projektu realizē Satiksmes ministrija. Nekustamie īpašumi, kas nepieciešami projekta realizācijai, tiek atsavināti un reģistrēti uz valsts vārda Satiksmes ministrijas personā. | Anotācijas I sadaļas 2.punkts papildināts ar nepieciešamo informāciju. |
| ***II.*** |  | **Finanšu ministrijas e – pasta atzinumā izteiktie iebildumi :**1. Rīkojuma projekta anotācijas I sadaļas 2.punktā ir norādīts, ka valsts, nododot Latvijas Universitātes (turpmāk – LU) īpašumā nekustamo īpašumu, nav noteikusi aizliegumu to dalīt, vai arī noteikusi pienākumu atgriezt valsts īpašumā to pilnā apjomā. Norādām, ka atbilstoši Publiskas personas mantas atsavināšanas likuma 42.panta pirmajai daļai, ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij. Līdz ar to nevar secināt, ka nav noteikts pienākums atgriezt valsts īpašumā nodoto nekustamo īpašumu pilnā apjomā. LU īpašumā nodoto valsts īpašumu, ja tas vairs nav nepieciešams LU funkciju nodrošināšanai, ir pienākums nodot atpakaļ valstij pilnā apjomā, bet neaizliedz nodot atpakaļ valstij daļu no nodotā nekustamā īpašuma, kas nepieciešama valstij. Ņemot vērā minēto, lūdzam no rīkojuma projekta anotācijas svītrot minēto informāciju.
 | **Iebildums ņemts vērā**Rīkojuma projekta anotācijas I sadaļas 2.punkts precizēts. | Skatīt anotāciju. |
|  |  | 1. Rīkojuma projekta anotācijas I sadaļas 2.punktā norādīts: “Savukārt, izbeidzoties nepieciešamībai Nekustamo īpašumu izmantot valsts publiskās lietošanas dzelzceļa infrastruktūras uzturēšanai, tā atdošana atpakaļ Latvijas Universitātei tiks īstenota, ievērojot Civillikuma 850. pantā noteikto, ka būve ir atzīstama par nekustamā īpašuma sastāvā ietilpstošās zemes vienības blakus lietu, ir nesaraujami saistīta ar šo zemes vienību un atbilstoši Civillikuma 853. pantam ir atsavināma kopā ar galvenajām lietām.”

Vēršam uzmanību, ka pamatojoties uz Publiskas personas mantas atsavināšanas likuma 42. panta pirmo daļu rīkojuma projekts paredz nodot atpakaļ nekustamo īpašumu valstij bez atlīdzības, ņemot vērā, ka tas netiek izmantots LU funkciju nodrošināšanai un, izbeidzoties nepieciešamībai izmantot nekustamo īpašumu valsts publiskās lietošanas dzelzceļa infrastruktūras uzturēšanai, valstij nav pienākums nododamo nekustamo īpašumu nodot atpakaļ LU īpašumā. Līdz ar to lūdzam rīkojuma projekta anotācijā svītrot minēto informāciju, jo tas ir pretrunā ar Publiskas personas mantas atsavināšanas likuma 42.panta pirmo daļu. | **Iebildums ņemts vērā**Rīkojuma projekta anotācijas I sadaļas 2. punkts precizēts. | Skatīt anotāciju. |
|  |  | **Tieslietu ministrijas e – pasta atzinumā izteiktais iebildums :**Tieslietu ministrija lūdz atkārtoti izvērtēt, vai Publiskas personas mantas atsavināšanas likuma (turpmāk – likums) 42. panta pirmā daļa pieļauj pārņemt atpakaļ īpašumā tikai valsts nekustamā īpašuma daļu, nevis visu funkcijas veikšanai nodoto īpašumu. Proti, Tieslietu ministrijas ieskatā no likuma nav iespējams secināt, ka nodoto valsts īpašumu drīkst sadalīt un pēc tam, kad tas vai tā daļa vairs nav nepieciešama konkrētās funkcijas veikšanai, nodot to vai tā daļu atpakaļ valstij. Vienlaikus tas, ka šādas darbības netika aizliegtas Ministru kabineta rīkojumā ar kuru konkrētais īpašums nodots, nenozīmē to, ka tas ir atļauts un atbilst likuma prasībām. Turklāt likums ir augstāka juridiskā spēka akts nekā Ministru kabineta rīkojums. | **Iebildums izvērtēts**Satiksmes ministrija vērš uzmanību, ka no Ministru kabineta 2013. gada 30. jūlija rīkojuma Nr. 347 “Par valsts nekustamo īpašumu nodošanu Latvijas Universitātes īpašumā” (turpmāk – Rīkojums Nr. 347) 1.9. apakšpunktā minētā nekustamā īpašuma (nekustamā īpašuma kadastra Nr. 0100 054 2005) Jelgavas ielā 1, Rīgā, nodalīto nekustamo īpašumu (kadastra Nr. 0100 054 0162), kura sastāvā ir zemes vienība (zemes vienības kadastra apzīmējums 0100 054 0115) 0,0262 ha platībā, Latvijas Universitāte (turpmāk – LU) nevar izmantot Rīkojumā Nr. 347 noteiktajam mērķim – LU funkcijas nodrošināšanai, jo nekustamais īpašums visā tā platībā atrodas aizsargjoslas teritorijā gar ielu. Līdz ar ko nekustamais īpašums (kadastra Nr. 0100 054 0162) pārņemams atpakaļ valsts īpašumā, turklāt nekustamā īpašuma pārņemšana ir būtiska Rail Baltica projekta realizācijas nodrošināšanai. Satiksmes ministrija, interpretējot (tulkojot) tiesību normu pēc dažādām interpretācijas pamatmetodēm, tostarp teleoloģiskās (jēgas un mērķa) interpretācijas metodes, noskaidrojot tiesību normas jēgu, pamatojoties uz lietderīgu un taisnīgu mērķi, kas ar attiecīgo tiesību normu jāsasniedz, secinājusi, ka atdalītā nekustamā īpašuma pārņemšana valsts īpašumā nav vērtējama kā pretrunīga ar Publiskas personas mantas atsavināšanas likuma 42. panta pirmo daļu un Rīkojumu Nr. 337. Arī Finanšu ministrijas 29.04.2020. atzinumā pausta nostāja, atbilstoši kurai, ja LU īpašumā nodotais valsts īpašums vairs nav nepieciešams LU funkciju nodrošināšanai, tai ir pienākums nodot atpakaļ valstij pilnā apjomā, bet Publiskas personas mantas atsavināšanas likuma 42. panta pirmā daļa neaizliedz nodot atpakaļ valstij daļu no nodotā nekustamā īpašuma, kas nepieciešama valstij. Papildus vēršam uzmanību, ka arī līdzšinējā Publiskas personas mantas atsavināšanas likuma 42. panta piemērošanas praksē ir atbalstītas ieceres veikt atvasinātas publiskas personas īpašumā nodota valsts nekustamā īpašuma reālo sadali (skat. Ministru kabineta 2018. gada 27. novembra rīkojumu Nr. 636 “Par Latvijas Universitātes Nekustamo īpašumu attīstības plānu 2018.-2023. gadam”). Arī analoģiski vērtējamos jautājumos par turpmāku rīcību ar atvasinātu publisku personu īpašumā nodotajām valsts būvēm (būvju nojaukšanu) ir nostabilizējusies Publiskas personas mantas atsavināšanas likuma 42. panta piemērošanas prakse (skat. <https://tai.mk.gov.lv/img/ccee9fe8-3640-4117-9dcb-b3e6b365b4d7.pdf>, <https://likumi.lv//ta/id/280197?&search=on>, <https://likumi.lv//ta/id/305245?&search=on>, <https://likumi.lv//ta/id/301756?&search=on>). | Skatīt anotāciju.Anotācijas I sadaļas 2. punkts precizēts. |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Anda Dundure,

Satiksmes ministrija

Juridiskais departaments

Nekustamo īpašumu nodaļas vecākā referente

67028249, anda.dundure@sam.gov.lv